stanford-oval/wikipedia huggingface dataset:
איימי שומר
קריירה

הופיעה בקומדיה השחורה של אוף-ברודוויי, "Keeping Abrest" שם שיחקה אישה צעירה המאובחנת בסרטן השד. ביוני 2004 החלה להופיע כסטנדאפיסטית. בשנת 2009, התארחה בפרק בסדרה "רוק 30".
באפריל 2011 יצא אלבום הסטנד-אפ הראשון שלה, "Cutting", ובאותה שנה היא השתתפה בספיישל הטלווזיוני "על הגריל" ("The Roast of") של צ'ארלי שין בערוץ קומדי סנטרל האמריקני, והתארחה בפרק בסדרה הקומית של לארי דייוויד "תרגיע". ב-2012 היא הופיעה ב"גריל" של רוזאן בר, בספיישל שלה בערוץ קומדי סנטרל, בסרט "בדיקת מחיר" לצד פארקר פוזי, ובסרט הדרמה הקומי "דרושה חברה לסוף העולם" בכיכובם של סטיב קארל וקירה נייטלי.
באפריל 2013 עלתה ברשת Comedy Central האמריקאית, הסדרה "איימי שומר" ("Inside Amy Schumer") בה שיחקה בתפקיד המרכזי. הסדרה זכתה בפרס אמי ובפרס פיבודי.
היא התארחה בשני פרקים בסדרת הדרמה הקומית של לינה דנהאם "בנות".
בשנת 2015 הנחתה את טקס פרסי הקולנוע של MTV. מאוחר יותר באותה שנה יצא לאקרנים הסרט "אסון מהלך" (בו כיכבה שומר בתפקידה הקולנועי הראשי הראשון) לצד ביל היידר וכן כתבה את התסריט. את הסרט ביים ג'אד אפאטו.
בשנת 2016 ראה אור ספר פרי עטה של שומר "נערה עם קעקוע גב תחתון" ("The Girl with the Lower Back Tattoo").
בשנת 2017 שיחקה בתפקיד ראשי בסרט הקומי "באמאשל'ך", לצידה של גולדי הון שגילמה את אמה של דמותה של שומר. באותה שנה שיחקה בסרט הדרמה "כשגיבורים חוזרים". באותה שנה ביצעה את הופעת הבכורה שלה במחזה של ברודוויי "Meteor Shower" שכתב סטיב מרטין. שומר הייתה מועמדת לפרס טוני לשחקנית הטובה ביותר במחזה לשנת 2018, אך לא-זכתה.
בשנת 2018 כיכבה בסרט הקומדיה "מרגישה פצצה", אותו גם הפיקה.
בשנת 2020 עלתה תוכנית בישול שנקראת "Amy Schumer Learns to Cook" ברשת Food Network האמריקאית, שצולמה כולה בביתם המשותף של שומר ובעלה השף.
בשנת 2022 השתתפה בתפקיד עצמה בעונה השנייה של הסדרה הקומית "רק רוצחים בבניין".
אקטיביזם

באוקטובר 2023, שומר, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות טבח שבעה באוקטובר. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
חיים אישיים

ב-3 בפברואר 2018 נישאה לשף כריס פישר(אנ') במאליבו שבקליפורניה. היא חשפה באחד ממופעי הסטנד-אפ שלה כי בן-זוגה אובחן עם תסמונת אספרגר. במאי 2019 נולד בנם.
בפברואר 2024 הסבירה שפניה תפוחות כתוצאה מתסמונת קושינג.
פילמוגרפיה > קולנוע וסרטים

| שנה | סרט | תפקיד | הערות |
| --- | --- | --- | --- |
| 2012 | Sleepwalk with Me | איימי | ללא קרדיט |
| 2012 | Price Check | ליילה |  |
| 2012 | דרושה חברה לסוף העולם | לייסי |  |
| 2015 | אסון מהלך | איימי טאונסנד | גם תסריטאית |
| 2017 | באמאשל'ך | אמילי מידלטון |  |
| 2017 | כשגיבורים חוזרים | אמנדה דוסטר |  |
| 2018 | מרגישה פצצה | רנה בנט | גם מפיקה |
| 2021 | The Humans | איימי |  |
| 2023 | טרולים 3: הקול טוב | ולווט | דיבוב |
| 2024 | הקרב על הפופ-טארט | מארג'ורי מריוות'ר פוסט (אנ') |  |
| 2025 | סוג של בהיריון | לייני |  |
פילמוגרפיה > טלוויזיה וסדרות

| שנה | סדרה | תפקיד | הערות |
| --- | --- | --- | --- |
| 2009 | Cupid | הת'ר | פרק: "The Tommy Brown Affair" |
| 2009 | רוק 30 | סטייליסטית | פרק: "Mamma Mia" |
| 2011 | תרגיע | חברה בקבוצה #2 | פרק: "Mister Softee" |
| 2012 | Delocated | טריש | תפקיד משני; (עונה 3); 8 פרקים |
| 2012 | לואי | דיאנה | דיבוב; פרק: "Barney/Never" |
| 2012 | Amy Schumer: Mostly Sex Stuff | עצמה | מופע סטנד-אפ |
| 2013 | Women Who Kill | עצמה | מופע סטנד-אפ; לצד ניקי גלייזר ורייצ'ל פיינשטיין |
| 2014-2013 | בנות | אנג'י | 2 פרקים |
| 2016-2013 | איימי שומר | עצמה / דמויות שונות | תפקיד ראשי; (4 עונות); 39 פרקים גם יוצרת, תסריטאית, במאית ומפיקה בפועל |
| 2015 | בוג'ק הורסמן | אירוינג ג'נינגס | דיבוב; פרק: "Chickens" |
| 2015 | Amy Schumer: Live at the Apollo | עצמה | מופע סטנד-אפ של HBO |
| 2016 | משפחת סימפסון | גברת ברנס | דיבוב; פרק: "Monty Burns' Fleeing Circus" |
| 2016 | איש משפחה | מנהיגת צוות במפעל | דיבוב; פרק: "The Boys in the Band" |
| 2016 | ההמבורגרים של בוב | אישה צעירה | דיבוב; פרק: "Flu-ouise" |
| 2017 | איימי שומר: ספיישל עור | עצמה | מופע סטנד-אפ של נטפליקס |
| 2019 | איימי שומר: לגדול | עצמה | מופע סטנד-אפ של נטפליקס |
| 2020-הווה | Amy Schumer Learns to Cook | מנחה | תוכנית בישול; 2 עונות |
| 2022 - הווה | Life & Beth | בת' | תפקיד ראשי; 10 פרקים |
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2014 | פרס בחירת מבקרי הטלוויזיה | השחקנית הטובה ביותר בסדרה קומית | איימי שומר | מועמדות |  |
| 2014 | פרס אמי לבידור בפריים טיים | הכתיבה הטובה ביותר לסדרת וראייטי | איימי שומר | מועמדות |  |
| 2015 | פרס גילדת הכותבים של אמריקה | קומדיה/מגוון (כולל אירוח) – סדרה | איימי שומר | מועמדות |  |
| 2015 | פרס בחירת מבקרי הטלוויזיה | השחקנית הטובה ביותר בסדרה קומית | איימי שומר | זכייה |  |
| 2015 | פרסי TCA | הישג אישי בקומדיה | איימי שומר | זכייה |  |
| 2015 | פרס בחירת הנוער | קומיקאי נבחר | איימי שומר | מועמדות |  |
| 2015 | פרס אמי לבידור בפריים טיים | הכתיבה הטובה ביותר לסדרת וראייטי | איימי שומר | מועמדות |  |
| 2015 | פרס אמי לבידור בפריים טיים | תוכנית המערכונים הטובה ביותר | איימי שומר | זכייה |  |
| 2015 | פרס אמי לבידור בפריים טיים | שחקנית ראשית בסדרת קומדיה | איימי שומר | מועמדות |  |
| 2015 | פרס אמי לבידור בפריים טיים | בימוי מצטיין לסדרת וראייטי | איימי שומר | מועמדות |  |
| 2016 | פרס גלובוס הזהב | השחקנית הטובה ביותר - סרט קומדיה או מוזיקלי | אסון מהלך | מועמדות |  |
| 2016 | פרס אמי לבידור בפריים טיים | שחקנית ראשית בסדרת קומדיה | איימי שומר | מועמדות |  |
| 2016 | פרס אמי לבידור בפריים טיים | הכתיבה הטובה ביותר לסדרת וראייטי | איימי שומר | מועמדות |  |
| 2016 | פרס אמי לבידור בפריים טיים | תוכנית המערכונים הטובה ביותר | איימי שומר | מועמדות |  |
| 2016 | פרס אמי לבידור בפריים טיים | הכתיבה הטובה ביותר לספיישל וראייטי | Amy Schumer: Live at the Apollo | מועמדות |  |
| 2016 | פרס אמי לבידור בפריים טיים | ספיישל וראייטי יוצא מן הכלל | Amy Schumer: Live at the Apollo | מועמדות |  |
| 2016 | פרס אמי לבידור בפריים טיים | שחקנית אורחת מצטיינת בסדרה קומית | סאטרדיי נייט לייב | מועמדות |  |
| 2017 | פרס גראמי | אלבום הקומדיה הטוב ביותר | Amy Schumer: Live at the Apollo | מועמדות |  |
| 2017 | פרס גראמי | אלבום הספוקן וורד הטוב ביותר | The Girl with the Lower Back Tattoo | מועמדות |  |
| 2017 | פרס אמי לבידור בפריים טיים | הכתיבה הטובה ביותר לספיישל וראייטי | איימי שומר: לגדול | מועמדות |  |
| 2018 | פרס טוני | השחקנית הטובה ביותר במחזה | Meteor Shower | מועמדות |  |
| 2018 | פרס אמי לבידור בפריים טיים | תוכנית מציאות בלתי מובנית הטובה ביותר | Amy Schumer Learns to Cook | מועמדות |  |
| 2024 | פרס גלובוס הזהב | ההופעה הטובה ביותר בסטנדאפ בטלוויזיה | איימי שומר: איש קשר למקרה חירום | מועמדות |  |
| 2024 | פרס בחירת הילדים של ניקלודיאון | נבל אהוב | טרולים 3: הקול טוב | מועמדות |  |
כס האש

| --- | --- |

 מידע כללי
 מאת:  ריק ריירדן
 איורים:  ג'ון רוקו 
 שפת המקור:  אנגלית
 סוגה:  פנטזיה
 מקום התרחשות:  מצרים 
 הוצאה
 הוצאה:  ספרי הייפריון, הוצאת דיסני 
 הוצאה בשפת המקור:  Hyperion Books
 תאריך הוצאה:  2011
 מספר עמודים:  459
 הוצאה בעברית
 הוצאה:  גרף
 תאריך:  2011
 תרגום:  יעל אכמון
 סדרה
 סדרת ספרים:  משפחת קיין והאלים המצריים
 ספר קודם:  הפירמידה האדומה
 הספר הבא:  צל הנחש
 קישורים חיצוניים
 מסת"ב:  מסת"ב 978-965-545-403-1
 הספרייה הלאומית:  003155156
 
כס האש (באנגלית: The Throne of Fire) הוא רומן פנטזיה המבוסס על המיתולוגיה המצרית. כס האש הוא רומן הפנטזיה השני בסדרת משפחת קיין והאלים המצריים שכתב ריק ריירדן. כס האש מתאר את ניסיונותיהם של האחים ממשפחת קיין, סיידי וקרטר, להחזיר את מלך האלים הקדום רע לחיים, כדי שיעזור להם בלחימה נגד אפופיס, האל הנחש המרושע.
הספר יצא לאור בשנת 2011 גם באנגלית וגם בעברית והיה לרב מכר בישראל.
עלילה

לאחר האירועים שתוארו בספר הקודם בסדרה, בו סיידי וקרטר גילו כי אל הנחש המרושע אפופיס מתכנן להשתלט על העולם, הגיעו אל ביתו של איימוס, דודם של סיידי וקרטר, עשרות חרטומים (קוסמים מצריים) צעירים, כדי ללמוד מקרטר וסיידי. קרטר וסיידי תכננו להעיר את האל החזק רע, אל השמש בליל שוויון האביב (21 במרץ), שיעזור להם בלחימה נגד אפופיס. חלק של פפירוס שמספר איך להעיר את רע, נמצא במוזיאון ברוקלין ולכן קרטר וסיידי הסתננו יחד למוזיאון עם שני חרטומים צעירים בשם וולט וג'אז.
ארבעת החרטומים מגיעים למוזאון. במוזאון סיידי לקחה את הפפירוס מגומחה בפסל, ושחררה בטעות את חצי סחמת, יצורים מרושעים שנוצרו כדי להגן על הפפירוס. ג'אז הרגה את כולם ונכנסה לתרדמת בתהליך. לפני שהיא הרגה אותם היא נתנה לסיידי בובת שעווה המיועדת לריפוי בצורה של קרטר. אחד החצים סיפר לקרטר שזיה, חברתו מהספר הקודם, נקברה במקום ששמו 'החולות האדומים'. אחרי שהם יצאו מהמוזאון, סיידי מבינה שהפפירוס שהיא לקחה הוא רק אחד מתוך שלושה פפירוסים, שמרכיבים את 'ספר רע', שהוא ספר שמספר איך להעיר את רע.
סיידי מגיעה לביקור אצל סבה וסבתה, ומגלה שהאלים המרושעים נח'בת אלת הנשרים ובאבי אל הבבון, השתמשו בסבה וסבתה של סיידי בתור פונדקאים. האלים המרושעים החלו לרדוף אחרי סיידי. באמצע המרדף, סיידי נפגשה עם אהוב לבה, אל-מוות בשם אנוביס. לאחר הפגישה, סיידי המשיכה לברוח מנחבת' ובאבי. גמד בשם בס עזר לסייד והבריח את נח'בת ובאבי ולאחר מכן אסף אותה עם מכוניתו.
סיידי וקרטר גילו שהפפירוס השני נמצא אצל החרטום השלישי בעוצמתו בעולם, ולדימיר מנשיקוב. סיידי וקרטר הגיעו לוולדימיר וגנבו ממנו את הפפירוס, שבכלל לא היה מוחבא. ולדימיר שלח אחריהם מפלצת בצורת נחש, שפצעה את קרטר. סת, הנבל מהספר הקודם, סיפר ולסיידי איפה נמצא הפפירוס האחרון וכיצד לרפא את קרטר, ובתמורה סיידי ויתרה על שמו הסודי של סת. סת גם סיפר לסיידי היכן נמצאים החולות האדומים שבהם קבורה זיה. סיידי גילתה את שמו הסודי של קרטר, וריפאה אותו מהפציעה שפצעה אותו המפלצת ששלח ולדימיר. לאחר שסיידי ריפאה את קרטר בעזרת הפסל שג'אז נתנה לה במוזיאון, וולט סיפר לסיידי שהוא חולה, ושמותו קרב. קרטר ובס העירו את זיה, שלא זכרה כלום מעברה. הם שכנעו אותה לעזור להם, והיא הסכימה.
סיידי וקרטר ירדו לדואת (עולם מיתולוגי שמקביל לשאול במיתולוגיה היוונית) יחד עם בס הגמד, כדי להביא משם את רע. הם עברו בשמונה בתים בדואת וחיפשו שם את רע. הם מצאו אותו בבית השמיני, אך לא הספיקו לצאת ממנו בזמן, ולכן הם לא היו יכולים להתקדם הלאה מהבית השמיני, אלא רק לחזור אחורה. הם חזרו עם רע לבית השביעי, ונפגשו שם עם אל הירח, ח'ונסו, שיכול להחזיר את הזמן אחורה.
ח'ונסו החזיר את הזמן אחורה בשלוש שעות, תוך כדי משחק סנת שעל כל כלי שיעבירו יקבלו שעה אחת ועל כל כלי שיעביר ח'ונסו יבלע שם (זהות) של אחד מהם, כך שבס איבד את זכרונו (ח'ונסו הצליח להעביר את אחד מכליו). כשהם יוצאים מהדואת, הם מגלים שאפופיס השתחרר מכלאו. הם חזרו לביתו של דודם איימוס, וגילו שם חרטומים רשעים רבים שמתקיפים אותם. קרטר וסיידי, ושאר החרטומים המתלמדים נלחמו נגדם, וניצחו אותם. רע עלה למקומו בשמיים, ואיימוס נהפך ללקטור הראשי, תואר שמשמעו החרטום החזק ביותר בעולם.
במהלך הספר סיידי חוגגת יום הולדת 13- ב-17 במרץ.
אזכור לפרסי ג'קסון

בספר יש אזכור לפרסי ג'קסון, כשבמנהטן מוזכר סוס מעופף, מהמיתולוגיה היוונית, עליה כתובה סדרת פרסי ג'קסון והאולימפיים:
השקפתי מעבר לנהר אל מנהטן. הנוף היה מדהים. כשסיידי ואני הגענו לבית בברוקלין, איימוס אמר לנו שהחרטומים משתדלים לא להיכנס למנהטן. הוא אמר שלמנהטן יש בעיות אחרות - מה שזה לא אמור להביע. ולפעמים כשהשקפתי מעבר לנהר, יכולתי להישבע שאני רואה כל מיני דברים. סיידי צחקה עלי, אבל פעם היה נדמה לי שאני רואה סוס מעופף. סביר להניח שאלה היו סתם אשליות אופטיות כתוצאה מההגנות הקסומות על הבית, ועדיין, זה היה ממש משונה.
הפירמידה האדומה

| --- | --- |

 מידע כללי
 מאת:  ריק ריירדן
 שפת המקור:  אנגלית
 סוגה:  דרמה, פעולה, מיתולוגיה מצרית, קומדיה, פנטזיה
 הוצאה
 הוצאה:  הוצאת דיסני 
 הוצאה בשפת המקור:  Hyperion Books
 תאריך הוצאה:  4 במאי 2010
 מספר עמודים:  216 (כריכה קשה),520 (כריכה רכה)
 הוצאה בעברית
 הוצאה:  גרף
 תאריך:  2010
 תרגום:  יעל אכמון
 סדרה
 סדרת ספרים:  משפחת קיין והאלים המצריים
 הספר הבא:  כס האש
 קישורים חיצוניים
 מסת"ב:  מסת"ב 978-1-4231-1338-6
 הספרייה הלאומית:  002720735
 
הפירמידה האדומה (באנגלית: The Red Pyramid) הוא רומן פנטזיה המבוסס על המיתולוגיה המצרית. הוא יצא באנגלית ב-4 במאי 2010 ובעברית באותה השנה. הפירמידה האדומה הוא הספר הראשון בסדרת משפחת קיין והאלים המצריים שכתב ריק ריירדן. הספר מתאר את נסיונותיהם של האחים סיידי וקרטר להציל את העולם מידי האל הרשע סת.
עלילה

הספר עוסק באח ובאחות ממשפחת קיין, בשם קרטר וסיידי, שמתראים באופן קבוע פעמיים בשנה. קרטר התלווה אל אביו, הארכאולוג ג'וליוס, בנסיעותיו וסיידי גרה עם סבה וסבתה. באחת הפעמים בהן נפגשו, ב-24 בדצמבר, לקח אותם אביהם למוזיאון הבריטי כדי לפוצץ את אבן רוזטה, ולשחרר את אוסיריס מהדואת (עולם מיתולוגי שבו נמצאים האלים שמתו) כדי להפוך לגוף המארח של אוסיריס (לקבל על עצמו את אחת הישויות שלו ). אביהם משחרר בטעות מהדואת חמישה אלים, במקום אחד. חמשת האלים האלה נולדו בחמשת הימים שנות השיגה מחונסו לאחר משחק, על מנת להוסיף לשנה במיוחד כדי לעקוף את שבועתה לא ללדת בימי השנה. חמשת הימים האחרונים בשנה, 27-31 בדצמבר, נקראים "ימי השדים".
אחד מהאלים שהשתחררו, סת', אל המדבר הרשע, שמנסה להחריב את העולם, כלא את ג'וליוס, ואת אוסיריס כדי שהוא לא ישעבד אותו, בסרקופג, וברח יחד איתו כדי שלא ייתפס, למצרים, שם הוא מתחיל לבנות פירמידה שצבעה הוא אדום שתהווה את מקור הכוח שלו- ביום הולדתו, יום השדים השלישי (29 בדצמבר). קרטר וסיידי מחליטים לצאת לפירמידה האדומה כדי להציל את אביהם, יחד עם אלת החתולים המצרית, בסתת (ג'וליוס ורובי הם שהוציאו אותה מהדואת כדי לשחררה לפני שאפופיס ינצח אותה ובתמורה היא משגיחה על סיידי בתור החתולה שלה מאפין. אמם של סיידי וקרטר הקריבה את עצמה כדאי לסגור את היציאה מהדואת).
בדרכם, תוקפות אותן מפלצות משונות, שנשלחו על ידי סת' על מנת להרוג את קרטר וסיידי. לאחר שקרטר וסיידי ניצחו אותם בעזרת כוחותיהם, יחד עם בסתת, הם נלחמים באלה הלביאה סחמת', שדז'רדן שלח כדי לעצור אותם. הם מביאים לה משקה אלכוהולי העשוי מרוטב סלסה, המזכיר בצבעו דם, שבו היא חושקת. וכשהיא שותה אותו, בדומה למסופר במיתולוגיה המצרית (בה נעשה שימוש במיץ רימונים ובירה) שבה להיות האלה חתחור, אלת היופי בעלת קרני הפרה שנרגעת מזעמה. לאחר מכן, הם נלחמים באל התנין סובק, והוא מצליח לנצחם ולהחזיר את בסתת לדואת.
בדרך לפירמידה האדומה הם מבקרים בביתו של אל הידע תחות, ששולח אותם לארץ המתים כדי להשיג את נוצת האמת לכישוף. שם הם פוגשים גם את אנוביס - אל המוות, הוא מגלה להם שכדי לנצח את סת' עליהם להגיד בקול את שמו הסודי בכישוף שישמיד אותו ויחזיר אותו לדואת. קרטר וסיידי מבקרים בנום הראשון, כדי לקבל כלים ללחימה בסת'. הנום הראשון הוא מעין אוניברסיטה של חרטומים, שם הם לומדים לשלוט בכוחותיהם. לאחר שמצווים להוציא את קרטר וסיידי להורג- הם בורחים, וכשהם מגיעים לפירמידה, הם מגלים שאביהם כבר אינו בחיים. כשהם נפגשים עם סת', נפתיס אשתו מגלה להם את שמו האמיתי: יום הרשע (ככינוי ל-29 בדצמבר). הם גורמים לסת לחזור לצד הטוב, על ידי כך שהם אומרים לו שיגרשו אותו לדואת בעזרת שמו הסודי, אם ימשיך להחזיק את אביהם, ולנסות להחריב את העולם. בזמן שהם בפירמידה האדומה, קרטר וסיידי תופסים שד מרושע, שמספר להם שאפופיס, אל הנחש ואדון הכאוס, מתכנן לבלוע את השמש, ושאפופיס הוא אויבם האמיתי.
בסוף הספר, כשקרטר וסיידי חושבים שאביהם כבר אינו בין החיים, הם נשלחים לביקור בדואת, שם הם פוגשים את ג'וליוס. הוא מספר להם שאל המוות המצרי, אוסיריס, בחר בו בתור הגוף המארח שלו, ולכן ג'וליוס ימשיך לחיות ולעזור לקרטר ולסיידי מהדואת. לאחר הביקור, הם מגיעים לביתו של דודם, איימוס, ומגלים שם שבסתת חזרה מהדואת כמתנה מהאלים .
פרסים

ברשימת הספרים הטובים לשנת 2010 של ה-School Library Journal.
ברשימת המועמדים לספר הילדים של השנה של הבית האדום.
פרס גלובוס הזהב לשחקן הטוב ביותר - סרט דרמה

| --- | --- |

הזוכה לשנת 2024, אדריאן ברודי
 מיקום הטקס:  ארצות הברית 
 הגוף המעניק:  איגוד העיתונאים הזרים בהוליווד 
 תקופת הפרס:  1943–הווה (כ־82 שנים)
 המספר הרב ביותר של זכיות:  טום הנקס וג'ק ניקולסון (3)
 המספר הרב ביותר של מועמדויות:  אל פצ'ינו (10)
 www.goldenglobes.com
 
פרס גלובוס הזהב לשחקן הטוב ביותר - סרט דרמה (באנגלית: Golden Globe Award for Best Actor – Motion Picture Drama) הוא פרס גלובוס הזהב הניתן מטעם איגוד העיתונאים הזרים בהוליווד (HFPA) על הופעה יוצאת מן הכלל לשחקן הטוב ביותר בסרט דרמה. הפרס נחשב לאחד המנבאים המדויקים ביותר לפרס אוסקר.
כשנוסד הטקס, הקטגוריה הנוכחית נקראה השחקן הטוב ביותר בסרט קולנוע. אך קטגוריה זו פוצלה לשנים: השחקן הטוב ביותר - סרט דרמה והשחקן הטוב ביותר - סרט קומדיה או מוזיקלי. ב-2005, שונה שמה של הקטגוריה לההופעה הטובה ביותר של שחקן - סרט דרמה.
נכון ל-2011, השחקנים שזכו הכי הרבה פעמים בפרס היו טום הנקס וג'ק ניקולסון שכל אחד מהם זכה שלוש פעמים. אל פצ'ינו מחזיק במספר הפעמים הגבוה ביותר ששחקן היו מועמד לפרס עם 10 מועמדויות. פול ניומן מחזיק במספר הפעמים הגבוה ביותר ששחקן היה מועמד לפרס אך לא זכה עם 6 מועמדויות.
נכון ל-2011, 48 פעמים זכו שחקנים ממוצא אמריקאי (כולל שחקנים בעלות אזרחות כפולה, כמו פול לוקאס). אחריהן זכו 13 פעמים שחקנים ממוצא בריטי, ושלושה שחקנים ממוצא אירי. בסך הכול, רק שחקן אחד ששיחק בסרט שאינו דובר אנגלית התמודד לפרס; מרצ'לו מסטרויאני בסרט האיטלקי "יום מיוחד" (1978).
מתוך 68 השחקנים שזכו בפרס עד היום (מרס 2011), 44 מהם זכו לאחר מכן גם בפרס אוסקר לשחקן הטוב ביותר שהוענק באותה שנה.
זוכים ומועמדים

"" מסמל כי השחקן זכה בפרס אוסקר לשחקן הטוב ביותר.
"*" מסמן כי השחקן היה מועמד לפרס אוסקר לשחקן הטוב ביותר.
ראו גם

פרס אוסקר לשחקן הטוב ביותר
מלכיאל מני

| --- | --- |

השופט מלכיאל מני
 לידה:  דצמבר 1860 חברון, האימפריה העות'מאנית 
 פטירה:  4 בדצמבר 1932 (בגיל 72) תל-אביב, פלשתינה (א"י) 
 מקום קבורה:  בית הקברות טרומפלדור 
 פרסים והוקרה:  מסדר האימפריה הבריטית 
 
יצחק מלכיאל מני (כ"ה בכסלו תרכ"א, דצמבר 1860, חברון – ה' בכסלו תרצ"ג, 1932, תל אביב) היה ראשון השופטים היהודים בבית המשפט העליון תחת המנדט הבריטי בארץ ישראל.
קורות חיים

מלכיאל מני נולד בשנת 1860 בחברון, בנו הרביעי של הרב אליהו מני. משנותיו המוקדמות היה תלמיד של אביו בישיבתו בעיר חברון, והירבה מיוזמתו ללמוד מהמופתי והקאדי המקומיים. "... ובעזרתם רכש לו בקיאות גדולה בקוראן, בביאורו שבכתב ושבע”פ, במשפט המוסלמי ובחוקי המנהגים של שבטי הערבים". עניינו באסלאם הביאו בגיל צעיר לערוך השוואות הדדיות בין המשפט העברי לבין חוקי האסלאם.
מטעם אגודת "למען ציון" התמנה בצעירותו לשמש מורה לשפה הערבית ולספרותה.
בתקופתו של ראוף פאשה כמושל ירושלים הועמד לבחירה בין המועמדים לבית המשפט המחוזי בחברון. באותה עת נבחרו השופטים בידי הציבור, אחת לשנתיים, ומני נבחר מספר פעמים לכהונות שופט ושופט חוקר. בתפקידיו כיהן למעלה מעשר שנים רצופות, חלקן כיו"ר בית הדין, והיה לשופט הראשון מבין יהודי ארץ ישראל.
בשנת תרס"א (1901) עבר לירושלים ופתח משרד עצמאי לעריכת דין. תחילה היו לקוחותיו אנשי חברון והכפרים הסמוכים, אך תוך זמן קצר נבחר לייצג רבות מהנציגויות הזרות בארץ ישראל ואת ועד הכוללים של האשכנזים בירושלים.
בשנת תרס"ה היה בוועד של חברת זיכרון משה שקנו את המגרש הראשון של שכונת זיכרון משה.
שמו וידענותו נפוצו ברחבי האימפריה העות'מאנית. הסולטאן עבדול חמיד השני הציע למנותו לשופט, אך מני דחה את הצעתו. לאחר מכן נבחר על ידי הסולטאן לייצגו בכל הנוגע להגנה על אדמותיו ("ג'יפטליק"). מינויו נתמך על ידי הרב הראשי לטורקיה ומושל ירושלים, למורת רוחם של אנשי דת מוסלמיים.
מני נמנה בין חשובי הספרדים בארץ ישראל שהצטרפו לתנועה הציונית. בביקורו של תיאודור הרצל בארץ ישראל (1898) נפגש עמו לצורך מענה על שאלותיו בנושא קרקעות ארץ ישראל. לאחר מכן ייצג את פיק"א ואת מנהלה, אלברט ענתבי. לאחר פטירתו של משה מונטיפיורי בלא יורשים מדרגה ראשונה דחף לנטיעות המוניות בקרקעות העזבון, ביודעו שאדמה נטועה דינה להימסר לקרובי משפחה רחוקים על פני מסירתה לרשויות השלטון. בשנים מאוחרות יותר סייע לתנועות הפועלים בחכירת אדמות.
לאחר כיבוש ארץ ישראל בידי הבריטים, ובתקופת השלטון הצבאי הבריטי, מונה בשנת 1918 לבית הדין העליון של הממשלה המנדטורית ובשל מחלה התפטר. בשנת 1926 נתמנה לשופט מחוזי ביפו וכיהן במשרה זו עד חודש אב תרפ"ט, הוא חודש מהומות הדמים בארץ. היה יועץ של הרבנות הראשית לת"א ויפו בענייני אישות. בשנים 1922–1929 כיהן כשופט בבית המשפט המחוזי תל אביב-יפו..
לאחר פרישתו לגמלאות התכבד בתואר הכבוד OBE מטעם הממשלה הבריטית.
בשנת 1930 רכש מאפ"ק את הבית הדו-קומתי ברחוב יהודה הלוי 36 בתל אביב. למרות שהתגורר בבית זה כשלוש שנים בלבד, הבית נקרא על שמו: בית מני. בשנת 1978 נמכר הבית על ידי יורשיו לבנק לאומי.
נפטר בתל אביב בשנת 1932, ונקבר בבית הקברות טרומפלדור. רחוב מני במרכז ירושלים נקרא על שמו ועל שם אביו הרב אליהו מני.
משפחתו

נישא לחנה בת ר' שלמה יחזקאל יהודה (ממשפחתם של יצחק יחזקאל יהודה, אברהם שלום יהודה ודוד ילין). לאחר פטירתה, נישא בשנת תרמ"ד לרחל בת אברהם לוי בן טובו מירושלים, אחייניתו של הרב רפאל אלעזר בן טובו. היה אב לארבע בנות ושני בנים.
בנו רפאל מני היה עורך דין וגואל אדמות, נישא לרוזה לבית בלום, בתו של התעשיין, הממציא והנדבן הציוני שמואל בלום.
בתו מזל (מתילדה) מוצרי הייתה עורכת העיתון "ישראל" בקהיר ואשתו של ד"ר אלברט מוצרי. בנם-נכדו, מכבי מוצרי-מני, היה בכיר ב"הגנה" ובפלמ"ח, שנפל בקרב במלחמת העצמאות.
בתו ז'וליה הייתה אשת ראש עיריית ירושלים דניאל אוסטר.
בתו זמירה הייתה אשת הפרופ' יואל רקח, מראשוני החוג לפיזיקה באוניברסיטה העברית, ומראשיה.
בתו לילה הייתה אשת דוד ישראלי, ממקימי בנק אנגלו-פלשתינה.
רבים מאחיו ואחייניו גם כן החזיקו בתפקידים בכירים ביישוב היהודי ובפרט בתחום המשפט. אחיינו (בן אחיו הבכור ר' שלמה יחזקאל מני) ד"ר ישראל מני, היה שופט מחוזי בימי המנדט הבריטי. אהרן מני (בן אחיו הבכור, הרב סלימאן מנחם מני) היה אף הוא שופט בתקופת טרום הקמת המדינה, עורך דין ואיש ציבור.
הערות שוליים

↑  הוראת השפה הערבית בבתי-הספר היהודיים בארץ ישראל / יוסף יואל ריבלין - פרויקט בן־יהודה, באתר benyehuda.org
↑  ספר היישוב גרייבסקי עמוד 78.
1 2  דוד תדהר (עורך), "יצחק מלכיאל מני", באנציקלופדיה לחלוצי הישוב ובוניו, כרך א (1947), עמ' 339
↑  השנויים בבתי המשפט, דואר היום, 6 בינואר 1922
↑  רחוב מני אליהו ומני מלכיאל, באתר עיריית ירושלים.
↑  דוד תדהר (עורך), "רפאל מני", באנציקלופדיה לחלוצי הישוב ובוניו, כרך ה (1952), עמ' 2205.
↑  דוד תדהר (עורך), "אהרן מני", באנציקלופדיה לחלוצי הישוב ובוניו, כרך א (1947), עמ' 473.
| --- | --- |
בקרת זהויות :  NLI: 987007400227005171  VIAF: 35154327984226852486   WorldCat (עם VIAF): 35154327984226852486 
בית מני ברחוב יהודה הלוי 36 בתל אביב
השופט מלכיאל מני ומשפחתו, ירושלים, סוף העשור הראשון של המאה ה-20.
שי ברדה

שי ברדה בשיחת תדרוך עם עלי מוחמד 2019
שי ברדה (נולד ב-15 באוגוסט 1976) הוא מאמן כדורגל ישראלי המשמש כמאמנה של עירוני קריית שמונה מליגת העל.
קריירה

ברדה גדל בבת ים ושיחק בקבוצת הנוער המקומית, ובהמשך בקבוצות בליגות הנמוכות. היה מורה לספורט במקיף עירוני חשמונאים בת ים.
קריירה > מאמן

את קריירת האימון שלו החל ב-2006 בקבוצת נערים ב' של הפועל כפר סבא. ב-2007 שימש לעיתים כסקאוט עבור בית"ר ירושלים.
קריירה > מאמן > שיתוף פעולה עם סלובודאן דראפיץ'

ב-2008 מונה כעוזר מאמן בקבוצה הבוגרת של הפועל כפר סבא, לצידו של סלובודאן דראפיץ'. ב-2009 עבר ברדה למחלקת הנוער של הפועל תל אביב, ואימן את קבוצת נערים ב' של המועדון למשך עונה, ואת קבוצת נערים א' בעונה שלאחריה. ב-2010 מונה למאמן קבוצת הנוער של המועדון שם היה שנתיים.
החל מ-2013 עבד ברדה בשיתוף פעולה עם סלובודאן דראפיץ', שהוגדר כמאמן הראשי, אך ברדה קיבל סמכויות אימון נרחבות, ובכל מחצית שנייה הוא זה שעמד בצידי המגרש, ונתן הנחיות לשחקנים. לאחר היכרות מוקדמת ביניהם, אף על פי שלא עבדו יחד רשמית, כשמונה דראפיץ' ב-2013 לאימון בית"ר תל אביב רמלה התנה את הגעתו בהחתמתו של ברדה. הם אימנו יחד בבית"ר ירושלים, ועברו יחד למכבי נתניה, ולאחר מכן חזרו לבית"ר בתור צמד מאמנים. לדבריהם הם קיבלו את ההחלטות בשיתוף פעולה, ולא ראו בעצמם כמאמן ועוזרו אלא כשני מאמנים. ב-20 במרץ 2021, לאחר שלא הצליחו להעפיל לפלייאוף העליון, התפטרו דראפיץ' וברדה מתפקידם.
קריירה > מאמן > כמאמן יחיד

ב-5 בינואר 2022 מונה למאמנה של הפועל נוף הגליל. בהופעת הבכורה שלו כמאמן יחיד על הקווים בליגת העל הובסה נוף הגליל 2–6 על ידי עירוני קריית שמונה, אותה אימן סלובודאן דראפיץ', שותפו לאימון של ברדה בעבר. בתום העונה ירדה הקבוצה לליגה הלאומית.
ב-17 במאי 2022, לקראת עונת 2022/2023, מונה למאמנה של מכבי פתח תקווה מהליגה הלאומית. ב-26 בדצמבר 2022 פוטר מתפקידו.
ב-16 במאי 2023 מונה למאמנה של עירוני קריית שמונה. בסיום העונה העפיל עם הקבוצה לליגת העל.
חיים אישיים

ברדה בעל תעודת הוראה ותואר ראשון בחינוך, ותואר שני במערכות מידע. בתחילת הקריירה כמאמן עבד גם כמורה לחינוך גופני.
הערות שוליים

1 2  יניב טוכמן ואופיר סער‏, שי ברדה בראיון: "צמחנו והתפתחנו מהמקומות הקשים. אנחנו טובים יותר יחד", באתר וואלה, 14 באוקטובר 2017
↑  שי ברדה: אני ודראפיץ' נשמח לעבוד שוב ביחד, באתר ONE‏, 16 באוגוסט 2020
↑  אופיר סער‏, דראפיץ' וברדה בראיון חג: "סיפור גוטמן לא מפתיע. לבד זה טירוף", באתר וואלה, 4 באוקטובר 2016
↑  מאור רחמני, ‏המלטש: דראפיץ' ינסה לעצור את הנדנדה בנתניה, באתר ONE‏, 11 באוגוסט 2017
↑  גיא בן זיו, זעזוע: דראפיץ' וברדה התפטרו מבית"ר ירושלים, באתר ONE, ‏20 במרץ 2021
↑  דורון בן דור, ‏יחלץ אותה? שי ברדה מונה למאמן נוף הגליל, באתר ONE‏, 5 בינואר 2022
1 2  תומר חבז, ‏רשמי: שי ברדה מאמנה החדש של מכבי פתח תקווה, באתר ONE‏, 17 במאי 2022
↑  תומר חבז, ‏שי ברדה פוטר ממכבי פ"ת, בני לם יחליפו, באתר ONE‏, 26 בדצמבר 2022
↑  שלמה וייס‏, המחליף של דראפיץ': שי ברדה מונה למאמן עירוני קריית שמונה, באתר וואלה, 16 במאי 2023
חברת תעופה

מטוס מסוג איירבוס A350-1000 של חברת התעופה הבריטית וירג'ין אטלנטיק נוחת בניו יורק.
חברת תעופה היא חברה שמתמחה בהטסת אנשים או שינוע סחורות ממקום מסוים לאחר, על ידי שימוש בכלי תעופה (בדרך כלל מטוס נוסעים). חברות התעופה עובדות לעיתים בשיתוף פעולה כדי לתאם מחירים או על מנת לשתף משאבים (במינוח מקצועי: "שותפות קוד" Code Sharing).
פעילות בין-לאומית של חברות התעופה כפופות להוראות אמנת ורשה.